open-index/open-wikipedia-markdown huggingface dataset:
Ausies trimitas

**Ausies trimitas**  () arba **Eustachijaus vamzdis**, jungia būgninę ertmę su nosiarykle. Jį sudaro smilkinkaulio piramidės bendravardžio kanalo kaulinė dalis ir atsiverianti į nosiaryklę skaidulinė – kremzlinė dalis. Vamzdžio ilgis apie 36 mm, kaulinė dalis – tik 1/3 viso ilgio.

* **Kaulinė dalis**  () yra apie 12 mm ilgio, prasideda mieginėje sienoje ir palengva siaurėdama pasibaigia dantytu kraštu ties žvyninės ir uolinės smilkinkaulio dalių jungtimi.

* **Kremzlinė dalis**  () yra apie 24 mm ilgio. Jos viršus skaiduliniu audiniu tvirtinasi prie dantyto kaulinės dalies perimetro.

## Ausies trimito sandara

Kremzlinė dalis, susijungusi su kauline, sudaro buką, atvirą į apačią kampą. Susijungimo vietoje yra **sąsmauka** (); čia vamzdžio spindis mažiausias. Apskritai vamzdžio spindis kinta: ties  **būgnine vamzdžio anga** () jo skersmuo yra 4–5 mm, toliau siaurėja iki sąsmaukos, o po to vėl platėja ties **rykline vamzdžio anga** () pasiekdamas 8–20 mm. Ši anga yra po nosiaryklės šoninės sienos gleivine ir paprastai būna uždara (kraštai subliuškę). Prie volelio prisitvirtinę minkštojo gomurio raumenys rijimo metu angą atveria ir būgninės ertmės slėgis susilygina su atmosferiniu. Kiekvieną ryklinę trimito angą apriboja **priekinis keliamojo raumens velenas ** () ir **užpakalinis trimito velenas ** ().

Vamzdį iškloja virpamasis stulpinis epitelis, nenutrūkstamai pereinantis iš nosiaryklės į būgninę ertmę; gleivinė plona kaulinėje dalyje, bet sustorėja dėl kremzlinėje dalyje esančių **ausies vamzdžio gleivinės liaukų** (). Ties rykline vamzdžio anga yra limfoidinio audinio telkinys - **ausies vamzdžio migdolas**

Daugiau informacijos rasite:

* Būgninė ertmė
* Smilkinkaulis
* Nosiaryklė

## Literatūra

* R. Stropus, V. Vaičekauskas, J. Tutkuvienė, N. Paužienė, D.H. Pauža, A. Dabužinskienė, V. Gedrimas, V. Aželis, G. H. Schumacher, „Žmogaus anatomija 2“, „KMU leidykla“, Kaunas, 2007 m., (387 psl.) ISBN 978-9955-15-099-2
Čaroitas

**Čaroitas** – retas silikatų klasės mineralas, priklausantis piroksenų grupei. ((Ca, K,Na)3Si4O10(OH,F)·H2O). Pavadinimas kilo iš Čaros upės Sibire, kur yra vienintelė šio mineralo radimvietė.

Kietumas pagal Moso skalę – 5,0-6,0. Tankis 2,5-2,8.

Čaroito spalva violetinė.
Kostas Burbulys

**Kostas Burbulys** (1903 m. kovo 25 d. Šimpeliškių k., Biržų valsč. – 2002 m. sausio 29 d. Čikagoje) – metodistų bažnyčios kunigas ir Biblijos vertėjas.

## Biografija

Gimė neturtingų mažažemių valstiečių šeimoje. Jaunystėje gyveno Biržuose, mokėsi Biržų gimnazijoje, uoliai lankė reformatų bažnyčios pamaldas. Atliko karinę tarnybą Lietuvos kariuomenėje.

1927 m. Pilviškiuose vyko Baltijos šalių metodistų bažnyčių metinė konferencija. Čia K. Burbuliui buvo pasiūlyta mokytis jų kunigų seminarijoje. Mokėsi seminarijoje Rygoje, po to – Frankfurte prie Maino. Po Antrojo pasaulinio karo Burbulių šeima išvyko gyventi į JAV.

Iš Anglijos pas jį atvykęs Jungtinių Biblijos draugijų atstovas pakvietė dalyvauti Biblijos vertimo į lietuvių kalbą komitete, į kurio darbą kunigas K. Burbulys aktyviai įsijungė. 1954 m. buvo pradėtas leisti tarpkonfesinis krikščioniškas laikraštis „Evangelijos šviesa“. Laikraščio redaktoriumi paskirtas Algirdas Jurėnas. Vėliau šio laikraščio leidimą perėmė K. Burbulys ir tęsė iki 1993 m.

1978 m. K. Burbulys apsisprendė imtis Senojo Testamento teksto (karaliaus Jokūbo sankcionuotasis) paruošimo lietuvių kalba. Šiame darbe jis naudojosi lietuviškais vertimais, kai kur buvo panaudoti graikų ir hebrajų kalbų pažodiniai vertimai, taip pat anglų ir vokiečių naujausi vertimai ir komentarai. Visą šį darbą kunigas kukliai pavadino teksto paruošimu.

Pirmasis K. Burbulio išverstas Biblijos rankraštis Lietuvą pasiekė 1985 m. Jo vertimo pagrindu 1996 m. išspausdinta leidyklos „Tikėjimo žodis“ parengta Biblijos redakcija. Iki 2002 m. buvo išleistos bent trys šios Biblijos laidos.

Mirė 2002 m. sausio 29 d. Čikagoje, JAV.

## Kiti leidiniai
* Biblijos kilmė
* Gyvendamas privalai (spausdinta Lietuvoje)
* Paskutinė Kosto Burbulio knyga. – Vilnius, leidykla „Tikėjimo žodis“, 1999, ISBN 9986-675-27-8
* Kas slypi Šventojo Rašto žodyje (spausdinta Lietuvoje)

## Išnašos
Hitman: Codename 47

**Hitman: Codename 47** – pirmasis „Hitman“ serijos kompiuterinis žaidimas, išleistas 2000 metais. Žaidimas sukurtas Danijos kompanijos „IO Interactive“, išleistas Britanijos „Eidos Interactive“. Veiksmas sukasi apie samdomo žudiko 47 gyvenimą.

## Siužetas

Agentas 47 pabunda ligoninės palatoje su ligoninės apdaru, neturėdamas nė cento kišenėse. Neaiškus žmogus, kalbantis per garsiakalbį, išleidžia jį iš palatos ir liepia jam pereiti kliūčių ruožą, kuriame jis išmoksta įvairių žudiko gudrybių. Galiausiai 47 nusigauna į jį ten uždariusių sargybinių dalį. Tada istorija persikelia kelerius metus į priekį, kur 47 jau profesionalus žudikas, samdomas Tarptautinės Kontraktų Agentūros (*International Contract Agency, ICA*). Agentas siunčiamas į įvairius pasaulio kampelius, kad pašalintų keturias galingiausias nusikalstamo pasaulio galvas.

## Apžvalga
Skirtingai nuo daugelio šaudyklių, kur žaidėjas yra stumiamas į aplinką, pilną priešų, ir turi žudyti tam, kad išgyventų, šiame žaidime veiksmas vyksta neutraliose ir pilnose pašalinių žmonių aplinkose, kaip pavyzdžiui: gatvėse, viešbučiuose ar restoranuose. Bet, skirtingai nei vėlesnėse žaidimo dalyse, žaidėjas retkarčiais yra priverstas eiti į stambias ir labai žiaurias masinio susišaudymo vietas. Tai labiausiai jaučiama lygyje, kur žaidėjas turi kovoti Kolumbijos džiunglėse prieš Pietų Amerikos karius.

Lyginant su kitais serijos žaidimais, „Hitman: Codename 47“ yra gerokai paprastesnis. Jame nėra „įtarinėjimo“ matuoklio, tad priešai palieka 47, vos tik jis pakeičia savo aprangą ir paslepia ginklus. Technologiniu požiūriu „Hitman: Codename 47“ yra vienas pirmųjų kompiuterinių žaidimų su labai realia fizika.

## Taip pat skaitykite
* Hitman 2: Silent Assassin
* 
* 

## Nuorodos
* Oficiali žaidimo svetainė 
* Games.lt – Diskusijos apie žaidimą
Hitman 2: Silent Assassin

**Hitman 2: Silent Assassin** (trumpiau **Hitman 2**) – antrasis „Hitman“ serijos kompiuterinis žaidimas, išleistas 2002 metais. „Silent Assassin“ galima išversti iš anglų kalbos kaip „tylus samdomas žudikas“. Žaidimas sukurtas Danijos kompanijos „IO Interactive“, išleistas Britanijos „Eidos Interactive“. „Hitman 2“ galima žaisti Windows, PlayStation 2, Xbox, Nintendo Gamecube platformose. Veiksmas sukasi apie samdomo žudiko 47 gyvenimą.

## Siužetas

Po pamąstymų apie tamsią savo praeitį ir gyvenimą pirmosios dalies pabaigoje, 47 iškeliauja į Sicilijos vienuolyną, kur bando išpirkti savo kaltę ir pradėti naują gyvenimą kaip vienuolyno sodininkas.

Nelaimei, 47 yra priverstas grįžti į savo nuodėmių kelią, kai jo globėjas ir draugas tėvas Vittorio pagrobiamas mafijos. Desperatiškai bandydamas surasti draugą, 47 susisiekia su agentūra, samdžiusia jį kaip žudiką, prašydamas kokios nors pagalbos. Agentūra, padedama savo šnipinėjimo palydovų, paseka kunigą iki labai apsaugotų dono Giuseppe Giulliani rūmų. 47 įsibrauna į pastatą bandydamas išgelbėti draugą, tuo pačiu nužudydamas Giulliani. Kai pagaliau agentas suranda kur yra laikomas tėvas Vittorio, pamato, kad kamera yra tuščia. 47 sužino, kad jį pagrobė Rusijos mafija.

Sugrįžęs 47 prašo agentūros duoti jam darbo. Pradžioje dėl pinigų, kad apmokėtų tėvo Vittorio paiešką, o vėliau jam sugrįžta senas įprotis. Kaip ir ankstesnėje žaidimo dalyje, 47 yra siuntinėjamas įtakingo kliento po visą pasaulį. Dabartinio kliento tikslas – gauti viską, ko reikia branduolinio ginklo kūrimui, tad 47 prireikia keliauti į Indiją, Japoniją, Nuristaną (Afganistanas), „Petronas“ bokštus dvynius (Malaizija), Siciliją ir Sankt Peterburgą (Rusija).

Galiausiai agentas 47 sužino, kad jį samdęs žmogus ir buvo tėvo Vittorio pagrobėjas ir jo žudikas. 47 grįžta į savo vienuolyną, į Siciliją, ir atkeršija už savo draugą.

## Taip pat skaitykite
* 
* 
* 

## Nuorodos
* Oficiali žaidimo svetainė 
* Games.lt – Diskusijos apie žaidimą (PC)
* Games.lt – Diskusijos apie žaidimą (GameCube)
JBC

**JBC** – lietuvių hiphopo muzikos grupė iš Šiaulių. Grupės nariai regioniniame „Saulės radijuje“ vedė laidą apie hiphopą „Juoda balta“. Iš čia kilo ir grupės pavadinimas (**J**uoda **B**alta **C**rew).

Grupė aktyviai gyvavo 2000–2006 m. Šiuo laikotarpiu išleisti geriausiai žinomi grupės kūriniai – „Sijonėlis“, „4 elementai“ ir „Penktadienis“, 3 muzikiniai albumai.

2006 m. grupė išsiskirstė, o 2017 m. išleista nauja daina „Kuo mes kitokie?“.

Grupė koncertavo 2017 m. Lietuvos hiphopo muzikos apdovanojimuose.

## Nariai
* **Broo**, arba **Brooklynas** – vokalas
* **N.O.K.** – DJ
* **Talik** – vokalas

## Albumai
* JB & Organix „link to“
* „4 Elementai“
* „Epizodai“

## Išnašos

## Nuorodos
*
Hitman: Contracts

**Hitman: Contracts** – trečiasis „Hitman“ serijos kompiuterinis žaidimas, išleistas 2004 metais. Žaidimas sukurtas Danijos kompanijos „IO Interactive“, išleistas Britanijos „Eidos Interactive“. Veiksmas vystosi samdomo žudiko 47 prisiminimuose.

## Siužetas

Medžiotojas tapo medžiuojamuoju, kai 47 buvo labai rimtai sužeistas vienos savo aukos, žinojusios apie jo atvykimą. Mirštantis savo viešbučio kambario prieglobstyje, kažkur Paryžiuje, Prancūzijoje, 47 klaidžioja po savo samdomo žudiko prisiminimus, kol ypač ginkluoti Prancūzijos SWAT būrio nariai yra apsupę pastatą.

„Hitman: Contracts“ žaidime veiksmas apytiksliai vystosi ankstesniuosiuose 47 prisiminimuose. Dauguma žaidimo misijų yra perdarytos iš ankstesnių serijos žaidimų misijų, tik iš kitokio požiūrio taško. Beveik visos pagrindinės „“ misijos buvo smarkiai perdarytos į įdėtos į „Contracts“, išskyrus misijos Kolumbijos džiunglėse, kurios buvo planuojamos įdėti, bet apsigalvota. Taip pat buvo atsisakyta ir dar dviejų paskutinių „Hitman: Codename 47“ misijų („Hitman: Contracts“ prasideda kaip „Hitman: Codename 47“ pabaigos tęsinys). Žaidėjas aplankys Budapeštą (Vengrija), Bulgariją, Honkongą, Paryžių (Prancūzija), Rumuniją, Roterdamą (Nyderlandai), Sibirą (Rusija) ir Jungtinę Karalystę.

Žaidimas tiek tiesiogine, tiek ir perkeltine prasme yra daug tamsesnis, nei ankstesnės dvi dalys. Kalbant tiesiogine prasme, absoliučiai visi lygiai vyksta prieblandoje, naktį ar esant blogam orui. Nė viename lygyje nešviečia saulė, nors ji retkarčiais pasimato pro apsiniaukusį dangų. Toks pats yra yra pastatų interjeras. Kambariai daug kur apšviečiami nenatūraliai neryškia šviesa, dažniausiai žvakės ar fluorescentinės lempos. Prie šitokio niūraus įvaizdžio ganėtinai prisidėjo nuostabus kompozitorius Džesperas Kidas. „Hitman 2: Silent Assassin“ muzika teikė žaidimui nepaprastą dvasinį pakilimą, o „Hitman: Contracts“ – atvirkščiai. „Contracts“ muzika labai tinka siaubo filmams.

## Taip pat skaitykite
* 
* Hitman 2: Silent Assassin
* 

## Nuorodos
* Oficiali žaidimo svetainė 
* Games.lt – Diskusijos apie žaidimą (PC) 
* Games.lt – Diskusijos apie žaidimą (PS2)
Hitman: Blood Money

**Hitman: Blood Money** – ketvirtasis „Hitman“ serijos kompiuterinis žaidimas, išleistas 2006 metų gegužę. „Blood Money“ galima išversti iš anglų kalbos kaip „kruvini pinigai“. Žaidimas sukurtas Danijos kompanijos „IO Interactive“, išleistas Britanijos „Eidos Interactive“. „Hitman: Blood Money“ galima žaisti Windows, PlayStation 2, Xbox, Xbox 360 platformose. Žaidimo veiksmas sukasi apie samdomo žudiko 47 gyvenimą.

Žaidėjas žaisdamas lanko Paryžių (Prancūzija), Uolinius kalnus, Las Vegasą (JAV), Misisipę (JAV), San Diegą (JAV).

## Nuorodos
* Oficiali svetainė 
* Games.lt – Diskusijos apie žaidimą (PC)
* Games.lt – Diskusijos apie žaidimą (PS2) 
* Games.lt – Diskusijos apie žaidimą (Xbox)
Knarkimas

**Knarkimas** yra dažniausiai žmogui giliau įmigus (arba iš karto po mirties) per daug atsipalaidavusių gerklės raumenų (nors atsipalaiduoja ir minkštojo gomurio bei liežuvio raumenys) vibracijos sukelti dažniausiai nemalonūs garsai.

Įkvepiamas oras, patekdamas į organizmą, turi įveikti tam tikras kliūtis – siaurus kvėpavimo takus, didelį liežuvį, minkštąjį gomurį, padidėjusias tonziles arba adenoidus, iškrypusią nosies pertvarą ir padidėjusias nosies kriaukles. Juo siauresnis tarpas, pro kurį patenka oras, tuo didesne jėga jis veržiasi. Audinių vibracija didėja ir knarkimas stiprėja. Tačiau knarkimą skatina ne tik šios anatominės kliūtys – smarkiau knarkia nutukę, vartojantys alkoholį arba raminamuosius vaistus žmonės.

## Knarkiančiųjų skaičius
Iš žmonių, vyresnių kaip 40 metų, 60 % vyrų ir 40 % moterų bent truputį epizodiškai knarkia. Tačiau tiktai 25 % vyrų ir 15 % moterų knarkia patologiškai.
Esa Saarinen

**Esa Sarinenas** (*Esa Saarinen*, g. 1953 m. liepos 27 d.) – šiuolaikinis Suomijos filosofas.

1978 m. Helsinkio universitete įgijo daktaro laipsnį. Nuo 2002 m. dirbo Helsinkio technologijos universitete, sistemų analizės laboratorijoje, prieš tai dirbo Helsinkio universitete.

Visuomenėje išgarsėjo literatūriniu pamfletu „Punkakatemia“.

2014 m. kovą studentas Esa Sarinenui šalia auditorijos smogė peiliu. Gyvybei pavojingų sužalojimų Esa Sarinenas nepatyrė.

## Išnašos
Stemplės vėžys

**Stemplės vėžys** – piktybinis iš stemplės gleivinės kilęs navikas. Pirmą kartą stemplės vėžys aprašytas dar XIX amžiaus pradžioje, o pirmoji chirurginė auglio pašalinimo operacija atlikta 1913 m.

Yra du pagrindiniai stemplės vėžio histologiniai tipai: **plokščiųjų ląstelių [[karcinoma]]** ir **[[adenokarcinoma]]**. Pagrindinės ligos veiksniai yra rūkymas, alkoholio vartojimas, blogas dietos režimas, genetiniai faktoriai.

## Epidemiologija
Stemplės vėžys pasitaiko gana dažnai. Pasaulyje tai yra didžiausią geografinio paplitimo įvairovę turintis navikas. Liga labiausiai paplitusi Kinijoje, Puerto Rike, Singapūre, Rusijoje, Kaspijos jūros baseine. Vyrams ši liga nustatoma 3–4 kartus dažniau nei moterims.

Lietuvoje per metus diagnozuojama maždaug 200 naujų stemplės vėžio atvejų.

## Išnašos
Nikosija

**Nikosija** (, ) – didžiausias Kipro miestas ir Kipro respublikos sostinė (šiaurinė miesto dalis laikoma nepripažintos Šiaurės Kipro Turkų respublikos sostine). Yra tarptautinis oro uostas (neveikia, JT administruojamoje teritorijoje). 2016 m. pietų (graikų) Nikosijoje gyveno 55 014 gyventojų, šiaurės (turkų) Nikosijoje – 61 378. Su priemiesčiais – per 300 tūkst. gyventojų.

Mieste yra daugiau nei 50 bažnyčių ir mečečių. Šiauriniame (turkų kontroliuojamame) miesto sektoriuje stovi vienas iš miesto simbolių – *Selimiye* mečetė (iki XVI a. buvusi šv. Sofijos katedra). Senamiestis apsuptas 1567–1570 m. venecijiečių pastatyta siena su 11 fortų ir trimis – Famagustos, Pafo ir Kirenijos – vartais.

## Etimologija

Graikiškas miesto vardas Leukosija () siejamas su karvedžiu Ptolemėju, gyvenusiu IV–III a. pr. m. e., arba deive Leukotėja. Taip pat spėjama, kad miestui pavadinimas suteiktas pagal VII a. pr. m. e. Egipto valdovo Ptolemėjo sūnų Leukoną, nors tai mažai tikėtina, kadangi tuo laiku gyvenvietė vadinta *Lidir*, o vėliau – *Lidra* (). XII–XV a. salą valdant prancūzų Luzinjanų dinastijai įsivyravo ne Leukosijos, bet Nikosijos pavadinimas, bet to priežastys nėra aiškios.

## Istorija

Pirmieji gyventojai Nikosijos vietoje apsigyveno jau bronzos amžiaus pradžioje (apie 2500 m. pr. m. e.). Pirmą kartą miestas paminėtas rašytiniuose šaltiniuose 672 m. pr. m. e., kaip mokantis duoklę asirų karaliams. Nuo IX–X a. miestas laikomas visos Kipro salos sostine.

1960 m. Kiprui paskelbus nepriklausomybę, Nikosija tapo Kipro respublikos sostine. Po 1963 m. vykusių etninių konfliktų, miestas žaliąja linija buvo padalintas į du sektorius (šiaurinį turkiškąjį ir pietinį graikiškajį). Po 1974 m. įvykusios Turkijos invazijos į salą žalioji linija tapo *de facto* valstybine siena tarp dviejų bendruomenių. Sektorius skiria Jungtinių Tautų administruojama demilitarizuota buferinė zona. Po Berlyno sienos griuvimo 1989 m. Nikosija liko vienintelė padalinta sostine pasaulyje.

## Sportas
### Futbolas
* APÓEL Leykōsía
* Çetinkaya Türk SK
* Olympiakós Leykōsía FC
* Ethnikós Ássia
* AS Omónoia Leykōsía
* Trast AC Leykōsía

## Galerija

Nicosia 01-2017 img14 View from Shacolas Tower.jpg|Pietų Nikosijos reginys
Nicosia 01-2017 img32 AtatuerkSquare.jpg|Atatiurko aikštė Šiaurės Nikosijoje
Nicosia 01-2017 img09 StJohn the Apostle Church.jpg|Šv. Jono Apaštalo cerkvė
Nicosia 01-2017 img10 Archbishops Palace.jpg|Arkivyskupų rūmai


## Šaltiniai
Anıtkabir

**Anıtkabir** – Mustafos Kemalio Atatiurko, Turkijos nepriklausomybės karo lyderio bei Respublikos įkūrėjo, mauzoliejus.

Pastatytas Ankaroje, Anitepės kvartale.
Tomo Sojerio nuotykiai

**Tomo Sojerio nuotykiai** (*The Adventures of Tom Sawyer*) – JAV rašytojo Marko Tveno 1876 m. išleista knyga.

Tai pasakojimas apie Tomą Sojerį, 12 metų berniuką, gyvenantį pas tetą Polę. Tomas – neramus, nuotykius mėgstantis vaikas, draugaujantis su Heklberiu Finu, nemėgstantis mokslų, tačiau apsukresnis už daugelį miestelio gyventojų.

1917 m. pagal knygą sukurtas begarsis filmas.

## Šaltiniai
Lauksargių seniūnija

**Lauksargių seniūnija** – administracinis-teritorinis vienetas Tauragės rajono savivaldybės pietvakariuose, Mažosios Lietuvos etnografiniame regione. Centras – Lauksargiai.

## Geografija

Seniūnija užima 6392 ha plotą, pietvakarių–šiaurės rytų kryptimi ją kerta kelias  ir Radviliškio–Pagėgių geležinkelis. Rytine riba teka Jūros upė. Pietinėje dalyje yra miškų, vakarinėje yra vėjo jėgainių parkas.

## Istorija

Įkurta 1995 m. vietoje Lauksargių apylinkės. 2017 m. patvirtintas Lauksargių herbas, kurį naudoja ir seniūnija.

|-
| 2001-04  || || 1554 || 16 kaimų
|-
| 2009-09-01  || 64 || || 16 kaimų
|-
| 2011 m.  || || 1271 || 16 kaimų
|-
| 2016-08-13  || || || 15 kaimų
|-
| 2021 m.  || || 1054 || 15 kaimų
|}

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Aukštvilkiai, k. || 60 || 68
|-
| Gilandviršiai, k. || 27 || 18
|-
| Greižėnai, k. || 19 || 26
|-
| Griežpelkiai I, k. || 90 || 91
|-
| Griežpelkiai II, k. || 71 || 55
|-
| Kalėnai, k. || 35 || 60
|-
| Kamščiai, k. || 41 || 36
|-
| Kregždėnai, k. || 11 || 22
|-
| Kreivėnai, k. || || 4
|-
| Lauksargiai, k. || 485 || 622
|-
| Meldiklaukiai, k. || 20 || 18
|-
| Nemeilai, k. || 10 || 8
|-
| Oplankys, k. || 33 || 52
|-
| Steponiškiai, k. || || 5
|-
| Šakiai, k. || 146 || 159
|}

## Seniūnaitijos

2009 m. įsteigtos 3 seniūnaitijos:
* **Griežpelkių** seniūnaitija: Griežpelkių I k., Griežpelkių II k., Gilandviršiai, Greižėnai, Kalėnai, Kreivėnai, Oplankis, Lauksargių k. Šlaito g. kairioji pusė, Meldiklaukiai
* **Lauksargių** seniūnaitija: Beržų g., Bijūnų g., Daržų g., Kaštonų g., Klevų g., Liepų g., Parko g., Sodų g., Šlaito g. dešinioji pusė, Tilžės g. kairioji pusė
* **Šakių** seniūnaitija: Šakiai, Žilučiai, Steponiškiai, Nemeilai, Kregždėnai, Kamščiai, Aukštvilkiai, Lauksargių k. Laukų g., Klevų g., Tilžės g. dešinioji pusė

## Šaltiniai
Šakiai (Gaurė)

**Šakiai** – kaimas Tauragės rajono savivaldybėje, 1 km į šiaurės vakarus nuo Baltrušaičių, prie kelio .

## Istorija

## Gyventojai

## Šaltiniai
Alantas

**Ãlantas** – upė Plungės ir Kretingos rajonų savivaldybių teritorijoje; kairysis Minijos intakas.

Prasideda į pietryčius nuo Kulių, teka į šiaurės vakarus Žemaičių aukštuma, Kulių miškais. Įteka į Miniją ties Kartena. Ilgis 43 km, baseino plotas 146 km². Slėnis 20 m pločio, apie 30 m gylio. 6 km nuo ištakos vaga reguliuota. Plotis siauriausiose vietose vos 2 m. Didžiausias plotis 8–10 m, gylis 0,4-2 m. Vidutinis nuolydis 2,3 m/km. Vidutinis debitas 1,9 m³/s.

Intakai: Lenkenis, Blidakė, Tyrupalis (kairieji), Juodupis, Geldupis, Žvalginis, Karkluojė, Rupšupis (dešinieji).

Įrengti tvenkiniai prie Mažųjų Mostaičių – 36 km nuo žiočių, 12,2 ha ploto ir Kulių – 34 km nuo žiočių, 2,4 ha ir 32 km nuo žiočių, 1,8 ha.

Alanto dešiniajame krante stūkso Gaudučių piliakalnis, kiek žemiau – Vėlaičių piliakalnis. Gyvenvietės: Mažieji Mostaičiai, Kuliai Anužiai, Lygnugariškiai, Gaudučiai, Lubiai, Kalniškiai, Vėlaičiai, Gintarai, Kartena.

Upės pavadinimas kildinamas iš šaknies *al-* (alėti = „tekėti, varvėti“).

## Šaltiniai
Ganga (deivė)

**Ganga** () – upė ir deivė indų mitologijoje ir sakralinėje geografijoje. Tai dangaus upė, kalnų valdovo dievo Himavato ir apsaros Menakos duktė, Parvatės sesuo.

Nors „Rigvedoje“ minima tik dukart, Ganga buvo nuolat aukštinama puranose. Pradžioje ji tekėjo kaip dangiškoji upė, bet Valdovo Bhagyrathos prašymu Ganga nusileidusi į žemę atgaivinti pelenais paverstų 60 tūkstančių jo protėvio Sagaros sūnų. Ištryškę iš Višnaus kojos piršto jos sūkuriai būtų sunaikinę pasaulį, tačiau Šiva juos sutramdė savo susivėlusiais plaukais. Nuo tol jis gavo epitetą Gangadhara ('Gangos sulaikytojas'). Tikima, kad Gangos vanduo visuomet išlieka tyras ir skaistinantis. Keliaujantys maldininkai nešasi indelį su jos vandeniu, kurio prisireiks paskutiniosioms apeigoms.

Vyriausioji Himavato dukra, kurios motina buvo Mena (*Menā*). Jos sesuo buvo Uma (Šivos žmona). Gangą vedė karalius Šantanus ir jiems gimė sūnus Bhyšma, kuris dar vadinamas Gangėja (*Gāṅgeya*). Į šią deivę įvairiuose šaltiniuose kreipiamasi daugeliu vardų. Pagal kitus šaltinius (pvz., „Pančatantra“) Ganga yra Džahno, legendinio karaliaus ir išminčiaus duktė.

Ganga vaizduojama kaip deivė, sėdinti ant mitinio jūros gyvūno makaros, rankose laikanti indą su vandeniu ir lotosą.

## Šaltiniai
Montanizmas

**Montanizmas** (155 m. e. m.) buvo judėjimas, kurį Frygijoje, Mažojoje Azijoje, pradėjo Montanas, prieštaraudamas šaltam, formaliam garbinimui bažnyčiose ir vyskupo padėties iškėlimui. Tai buvo ankstyvasis 2-ojo amžiaus charizmatinis judėjimas, siekęs atgaivinti apaštališkas dvasines dovanas ir prikelti „mirusiuosius“. Montanizmas klaidingai mokė, kad pats Montanas buvo Šventoji Dvasia, ir jis vis dar teikė naują apreiškimą.

Šio judėjimo išpažinėjai tikėjo, kad netrukus sugrįš Kristus įkurti Frygijoje Savo Karalystės, kad kalbėjimas kalbomis buvo normalus dalykas visiems krikščionims. Taip pat montanitai tikėjo, kad tie krikščionys, kurie nesekė šio judėjimo mokymu, buvo „kūniški“ (dvasiškai nesubrendę).
	
Bažnyčia daug kartų pasmerkė montanizmą, tačiau daugeliu jo teiginių sekė tokie žymūs Bažnyčios Tėvai, kaip Tertulianas (160 m. e. m.).
Markionizmas

**Markionizmas** – ankstyvosios krikščionybės mokymas, kurį maždaug 144 m. Romoje pradėjo filosofas Markionas, mokęs, kad žydų Dievas Senajame Testamente skyrėsi nuo krikščionių Dievo Naujajame Testamente. Katalikų bažnyčios markionizmas buvo paskelbtas erezija. Justinas Kankinys paskelbė Markioną šėtono tarnu, o Tertulianas jį griežtai kritikavo. Tertulianas apie 202 m. parašė prieš markionizmą nukreiptą penkių knygų veikalą *Adversus Marcionem*. Paties Markiono veikalai nėra išlikę, tačiau panašu, kad jų būta nemažai ir jie plačiai skaityti. Markionizmo teiginiai rekonstruojami pagal jo kritikų, visų pirma Tertuliano, darbuose esančius markionizmo teiginių apibūdinimus.

Markionizmo pradžia galima laikyti Markiono ekskomunikavimą, kurį paskelbė Romos bažnyčia apie 144 m. Markionizmas nealegoriškai traktavo Senojo Testamento teiginius. Dėl to buvo prieita prie išvados, kad žydų Dievas kūrėjas yra žiaurus, o Jėzus pats yra meilė. Jėzus teigė, kad yra Dievo sūnus, dėl to jis galėjo būti tik kito Dievo, o ne biblinio Dievo kūrėjo sūnus. Jėzus, Markiono manymu, turėjo būti gerojo Dievo sūnus, o Senajame Testamente minimas Dievas esąs senasis piktas Dievas.

Pasak Markiono, Kristus nebuvo gimęs iš Marijos ir neturėjo tikro kūno, kadangi kūnas yra blogis. Markionizmas neigė kūniškąjį prisikėlimą, atmetė visą Senąjį Testamentą, žydiškas Naujojo Testamento knygas (Evangeliją pagal Matą, Apaštalų darbus, Laišką Žydams), didžiąją Naujojo Testamento dalį iškarpė taip, kad buvo palikta tik Evangelijos pagal Luką dalis ir 10 Pauliaus laiškų.

Markionizmas paskatino Bažnyčios Tėvus spręsti klausimą dėl raštų įkvėptumo ir oficialiai pripažinti kanonines Naujojo Testamento knygas.
John Dolmayan

**John Dolmayan** (g. 1973 m. liepos 15 d.) – JAV alternatyviojo metalo grupės System of a Down būgnininkas. John’o grupės draugai yra vokalistas/klavišininkas Serj Tankian, gitaristas/vokalistas Daron Malakian ir bosistas Shavo Odadjian.

## Biografija

### Vaikystė
John’as Dolmayan’as gimė Libane, tačiau priklauso armėnų tautinėms mažumoms. Libano pilietinis karas prasidėjo ir pasiekė viršūnę Dolmayan’ui gyvenant ten, todėl jo šeima nusprendė pabėgti iš šalies po intriguojančio išgyvenimo nuotykio. Vieną naktį, kai John’as buvo penkerių metų amžiaus, jis atsikėlė vidury nakties ir išsigandęs nubėgo į tėvų miegamąjį. Tėvai leido jam miegoti jų lovoje, o po to kulka, išdaužusi John’o kambario langą įstrigo jo lovoje ten, kur vaikas turėjo miegoti. Po šio nutikimo John’o tėvas ir nusprendė išvykti. Šeima persikėlė į Torontą, tada į Los Andželą. Las Vegas’e Johno’o tėvas turėjo kooperatinį butą, šalia kurio nupirko savo tėvams namą.

### Kartu su System of a Down
Taigi, jis iš dalies įrašė penkis albumus kartu su System of a Down: System of a Down (albumas) (1998), Toxicity (2001), Steal This Album! (2002), ir, pačius naujausius, Mezmerize (2005) bei Hypnotize (2005).

Jo nepakartojamas bei originalus grojimo stilius turėjo įtakos naujos būgnininkų kartos išaugimui. Daugiau nei keli kritikai pavadino jo grojimo stilių šizofrenišku, o tai pritraukė didžiają SOAD gerbėjų dalį, ir jis aiškiai leido suprasti, kad jo talentas sudaro didelę SOAD žavesio dalį. Vienas iš jo techninių sugebėjimų yra labai geras ritmo jautimas.

John’o veido išraiškos, garsios kaip užjaučiančios ir piktos, kartu su jo madingu drabužių stilium, daro jį panašų į Rusijos mafijos narį. Serj Tankian’as, pagrindinis grupės vokalistas, „Kerrang“ žurnalui sakė, jog scenoje visada stengiasi iš John’o lūpų ištraukti šypseną. John’as į tai atsakė, jog jam reikėjo didelių pastangų, kad grodamas išlaikytų šaltą veidą ir „nenušoktų nuo ritmo“, kas atrodo neįmanoma, žinant kaip ritmiškai jis groja vos prisėdęs prie būgnų. Metalo scenoje jis pagarsėjęs savo „hi – hat“ ir „snare combo“ būgnų rinkiniu, kurį galima išgirsti tokiose dainose kaip *Deer Dance* iš Toxicity, *I-E-A-I-A-I-O* iš Steal This Album! ir *Question!* iš Mezmerize.
CNN

**Cable News Network** (trumpiau **CNN**) – JAV televizijos transliuotojas, įsteigtas 1980 m. Tedo Turnerio iniciatyva. Tai populiariausias Amerikos žinių kanalas, matomas daugiau kaip 212 pasaulio šalių ir prieinamas kas penktam pasaulio gyventojui.

CNN buvo pirmasis, kuris pradėjo transliuoti žinias 24 valandas per parą.

Dauguma programų yra transliuojama iš CNN centro Atlantoje ir Niujorko, Vašingtono, Londono, Honkongo ir Abu Dabio studijų. Amerikietiška CNN versija yra taip pat matoma ir Kanadoje. Kitoms šalims yra transliuojama CNN International.

## CNN kanalai
* CNN Airport Network
* CNN Chile
* CNN en Español
* CNN Headline News
* CNN International
* CNN Pipeline
* CNN Plus
* CNN Turk
* CNN IBN
* CNN j

## Nuorodos
Oficiali svetainė
Monarchianizmas

**Monarchianizmas** – šį dabartinės krikščionybės požiūriu eretišką judėjimą maždaug 200 m. e. m. pradėjo Paulius iš Samosatos Antiochijoje. Erezijos esmė koncentravosi aplink Trejybės doktriną. Siekiant išlaikyti Dievo vienumą ir vieningumą (monoteizmą), buvo neigiamas Dievo trejybiškumas. Buvo neigiamas ir visiškas Jėzaus dieviškumas. Vėliau pagrindiniai monarchianizmo teiginiai suskilo į tris tipus:
* įsūnijimas (dinamizmas) – teigė, kad Kristus buvo įsūnytas Dievo sūnus. Jis tapo dievišku Jo krikšto metu ir buvo įsūnytas po Savo prisikėlimo.
* modalizmas – kad Kristus ir Šventoji Dvasia Trejybėje nėra skirtingi asmenys, bet tik Dievo būties ir apsireiškimo būdai. Tai buvo Trejybės neigimas. Maždaug nuo 200 po K. pagrindinis šios srovės mokytojas buvo žmogus vardu Sabelijus. Modalizmas ir šiandien tebėra plačiai paplitęs.
* modifikavimas – kad Tėvas, Sūnus ir Šventoji Dvasia tėra vienintelio tikrojo Dievo vardai.
Tacianas

**Tacianas** (maždaug 110–172 m. e. m.) buvo Asirijos mokslininkas, kuris studijavo Romoje ir buvo Justino Kankinio mokinys. Sudarė ankstyviausią Evangelijų rinkinį, vadinamą Diatessaron, kuris buvo plačiai naudojamas Sirijos bažnyčiose.

Bažnyčios tėvas Irenėjus pastebi (*Haer.*, I., xxvlii. 1, *Ante-Nicene Fathers,* i. 353), kad po Justino Kankinio, Taciano mokytojo, mirties Tacianas buvo pašalintas iš bažnyčios dėl enkratitinių (asketinių) pažiūrų, taip pat dėl to, kad buvo žymaus gnostiko Valentino pasekėjas. Eusebijo teigimu, Tacianas galėjęs įkurti enkratitų bendruomenę.
Justinas Kankinys

**Justinas Kankinys** (g. apie 100–105 m. Samarijoje – 165 m.) – žymiausias II amžiaus krikščionių apologetas, teologas. Pirmasis krikščionybę traktavo kaip filosofiją ir pripažino ją vienintele teisinga.

Justinas gimė Samarijoje, studijavo graikų filosofiją. Senas žmogus, parodė, kad tikroji gyvenimo filosofija slypi šventajame rašte ir atvedė jį pas Viešpatį. Vėliau Justinas įsteigė Romoje krikščionišką mokyklą ir maždaug 150 m. e. m. parašė savo Pirmąją Apologiją, kuri buvo skirta Romos imperatoriui. Romėnai kankino Justiną Kankinį dėl jo krikščioniško tikėjimo ir nukirto jam galvą.

Justinas parašė apologiją „Pasikalbėjimas su žydu Trifonu“, „Apologiją“ ir veikalą apie ankstyvosios krikščionybės erezijas.

Savo raštuose Justinas:
* gynė krikščionių moralę.
* teigė, kad krikščionys nekalti dėl jiems primetamų šmeižikiškų kaltinimų.
* rašė, jog krikščionybė yra reali graikų filosofijos ir tiesos išraiška.
* gynė Kristų kaip dieviškąjį amžinąjį „logos“ ar priežastį, kurios ir siekė graikai. Kartu jis galėjo pakenkti Kristaus, kaip Logoso, asmenybiškumui.
* remdamasis raštais teigė, kad krikščionybė nurodo kelią visiems žmonėms – ir žydams, ir graikams, ir romėnams.

## Šaltiniai
Vyskupas Kiprijonas

**Kiprijonas iš Kartaginos** (200 m. – 258 m. rugsėjo 14 d.) – krikščionių teologas, Kartaginos vyskupas, aršus dvasininkų hegemonijos bažnyčioje šalininkas.

Kiprijonas daug prisidėjo prie to, kad būtų išaukštintos vyskupo pareigos ir prie apaštalų įpėdinystės mokymo vystymo. Jis tikėjo, jog dėl to, kad jis buvo vyskupu, tik jis vienas turėjo teisę nuspręsti, ar priimti, ar nepriimti atgal į bažnyčią tuos krikščionis, kurie garbino Cezarį. Jis mokė, kad išgelbėjimas yra tik per bažnyčią.

Jis taip pat rėmė visuotinės Katalikų bažnyčios, kurioje bažnyčia Romoje buvo svarbiausia, kaip „bažnyčia motina“, sampratą. Valdžia buvo suteikta bažnyčių vyskupams. Kiprijonas paruošė kelią apaštalų įpėdinystei Romos Katalikų bažnyčioje, kur popiežius yra aukščiausia valdžia.
Microsoft Paint

**Microsoft Paint** (trumpai vadinama **MS Paint**, formaliai – **Paintbrush for Windows**) – tai paprasta kompiuterinės grafikos kūrimo programa, pateikiama su kiekviena Microsoft Windows operacine sistema. Programos naujausia versija geba atidaryti ir išsaugoti failus BMP, JPG, GIF, PNG, TIFF formatais.
Lygiadienis

**Lygiadienis** (*ekvinokcija*) – rudens ir pavasario momentas, kai Saulė atsiduria dangaus pusiaujo ir ekliptikos susikirtimo taškuose. Tuo metu diena ir naktis susilygina visose žemės platumose.

Lygiadienių taškai žymimi tais pat ženklais, kuriuose jie buvo prieš 2000 metų. Dabar pavasario lygiadienio taškas yra Žuvų žvaigždyne, o rudens lygiadienio taškas – Mergelės žvaigždyne. 

Šiaurinio pusrutulio gyventojams pavasario lygiadienis (kovo 20) yra astronominio pavasario pradžia, o rudens lygiadienis (rugsėjo 22) – astronominio rudens pradžia. Pietų pusrutulio gyventojams – atvirkščiai, kovo 20 yra jų astronominio rudens pradžia. 

Per 90 laipsnių nuo lygiadienio taškų yra nutolę saulėgrįžos taškai. Pavasario lygiadienio taške (žymimas Avino ženklu) Saulė pereina iš pietinio dangaus į šiaurinį (dangaus pusiaujo atžvilgiu), rudens lygiadienio taške (žymimas Svarstyklių ženklu) Saulė pereina iš šiaurinio dangaus į pietinį.

* **[[Pavasario lygiadienis]]** būna kovo 20 arba kovo 21 dieną (Baltų šventė – Pavasario lygė).
* **[[Rudens lygiadienis]]** būna rugsėjo 22 arba rugsėjo 23 dieną (Baltų šventė – Rudens lygė).

## Šaltiniai
Pats baisiausias filmas

**Pats baisiausias filmas** () – 2000 JAV juodoji komedija, kurią režisavo Keenen Ivory Wayans. Filmas parodijuoja įvairius garsius filmus, tarp jų Šeštasis pojūtis, Aš žinau, ką veikei praeitą vasarą, Matrica, Blairo raganos projektas, Klyksmas trilogiją. Scenarijaus autoriai: Shawn Wayans, Marlon Wayans, Buddy Johnson, Phil Beauman, Jason Friedberg, Aaron Seltzer. Filmo biudžetas 19 mln. dolerių.

## Veikėjai
: *Aktorius – filmo veikėjas*
* Anna Faris – Cindy Campbell
* Shawn Wayans – Ray Wilkins
* Marlon Wayans – Shorty Meeks
* Jon Abrahams – Bobby Prinze
* Shannon Elizabeth – Buffy Gilmore
* Cheri Oteri – Gail Hailstorm
* Lochlyn Munro – Greg Phillippe
* Regina Hall – Brenda Meeks
* Dave Sheridan – Deputy Doofy Gilmore
* Carmen Electra – Drew Decker
* Kurt Fuller – The Sherriff
Download.com

**Download.com** – didžiausia pasaulyje parsisiųsti skirtų failų direktorijų interneto svetainė, veiklą pradėjusi 1996 m. kaip CNET dalis.

Download.com svetainė padalinta į keturias pagrindines dalis: programinė įranga (*software*; PC, MAC ir mobiliesiems telefonams skirtos programos), muzika (*music*), kompiuteriniai žaidimai (*videogames*) ir video. Programas galima parsisiųsti per FTP iš download.com arba trečiųjų šalių serverių.

Programinės įrangos dalyje galima rasti virš 100 000 nemokamų (*[[freeware]]*), viešųjų (*[[shareware]]*) ir bandomųjų (*trial*) programų. Prie daugelio programų pateikiami reitingai, programos apžvelgiamos redaktorių, taip pat prie programų pateikiamas leidėjo aprašymas ir vienas ar daugiau ekranvaizdžių. Taip pat lankytojai gali vertinti kiekvieną programą 5 balų sistemoje.

## Nuorodos
* Download.com svetainė
Būdviečiai

**Būdviečiai** – kaimas Vilkaviškio rajono savivaldybėje, 3 km į rytus nuo Pajevonio. Seniūnaitijos centras. Ties kaimu kertasi keliai  ir Santara–Būdviečiai (RK5139).

## Etimologija

Kaimas susiformavo iš gyvenvietės tipo – *būdos*, prie šio žodžio pridedant subūdvardintą *vietos* formą. Būda buvo vadinamos miško verslo įmonės Užnemunėje.

## Istorija

Kaimas pirmą kartą minimas 1613 m.

## Gyventojai

### Žymūs žmonės
* Kaime gimė pirmasis Lietuvos komunistų lyderis Vincas Kapsukas (1880–1935).
* Būdviečiuose 1911 m. balandžio 12 d. gimė vargonininkas, chorvedys, pedagogas Adolfas Karaška.

## Šaltiniai
Pašaltuonys

**Pašaltuonys** – kaimas Jurbarko rajono savivaldybėje, 8 km į vakarus nuo Eržvilko, dešiniajame Šaltuonos upės krante. Seniūnaitijos centras. Stovi medinė Pašaltuonio Švč. Mergelės Marijos Ėmimo į dangų bažnyčia (pastatyta 1890 m.), veikia Pašaltuonio pagrindinė mokykla, biblioteka, Pašaltuonio bendruomenė „Šaltuona“.

## Etimologija

Pradinis kaimo vardas XVI a. buvo **Labaukštai** (pagal Labaukšto upelį, kuris ties kaimu įteka į Šaltuoną). Vėliau XVII a. kaimui prigijo vardas pagal didesnę upę – Šaltuoną. Abiem atvejais tai vandenvardinis vietovardis.

## Istorija

1575 m. minimas kaip Labaukštai, vėliau prigijo Pašaltuonio vardas.

1990 m. rugsėjo 13 d. įvyko viena didžiausių Lietuvoje dislokuotos Sovietinės kariuomenės istorijoje tragedijų. Vykstant į mokymų rajoną, tos dienos rytą Pašaltuonio kaime apsivertė karinis sunkvežimis, vežęs Tauragėje stovėjusio desantininkų bataliono trečiosios kuopos karius. Užsiliepsnojo prakirstas kuro bakas, ugnis ir dūmai įkalino uždarame kėbule sėdėjusius karius. Nuo žaizdų mirė 12 žmonių, o dar 7 pateko į ligoninę. Tragediją tyrė SSRS gynybos ministro vadovaujama aukštų kariškių grupė. Karinis tribunolas teisė lydėjusį karininką ir vairuotoją. Incidento vietoje, priešais Pašaltuonio mokyklą, pastatytas akmuo su žuvusių vardais ir įrašu „Pašaltuonio gyventojai“.

|}

## Gyventojai

### Žymūs žmonės
* Pašaltuonyje gimė filosofas, kultūros antropologas, humanitarinių mokslų daktaras Edmundas Gendrolis (1938–1994).

## Šaltiniai

* 
* Nuo benediktinų vienuolyno iki Pašaltuonio parapijos (sud. Ona Žemaitytė-Narkevičienė). – Kaunas: Pasaulio lietuvių kultūros, mokslo ir švietimo centras, 2003. – 70 p.: iliustr. – ISBN 9986-418-28-3
Milašaičiai

:: *Apie kaimą Raseinių rajone žr. [[Milašaičiai (Raseiniai)]]*.

**Milašaičiai** – kaimas Plungės rajono savivaldybėje, 4 km į pietus nuo Plungės. Per kaimą teka Minijos intakas Didžioji Sruoja. Prie plento į Plungę, . Seniūnaitijos centras. Yra lentpjūvė, medicinos punktas. Kaimą juosia Medingėnų-Milašaičių miškai.

## Istorija

Istoriniuose šaltiniuose 1596 m. paminėtas Milašaičių dvaras. 1924 m. įkurta pradžios mokykla, 1964–1975 m. aštuonmetė. TSRS okupacijos metais – Stalgėnų apylinkės tarybinio ūkio pagalbinė gyvenvietė.

## Gyventojai

Kaime gimė:
* Aldona Liudvinavičienė-Aleksaitė, architektė (1958 m.)
* Algirdas Pečiulis, 2004–2007 m. Plungės rajono savivaldybės meras (1956 m.).

## Šaltiniai

## Nuorodos
* Kaimo bendruomenės internetinė svetainė
Liudvinavas (reikšmės)

**Liudvinavu** vadinamos šios gyvenvietės:

* Lietuvoje:
** Ignalinos rajone;
** Šalčininkų rajone;
** Vilniaus mieste;
** Marijampolės savivaldybėje:
*** miestelis,
*** kaimas;
* Lenkijoje ():
** Ludvinuvas (Vengruvo apskritis);
** Ludvinuvas (Konstantinuvo valsčius);
** Ludvinuvas (Palenkės Bialos apskritis).

## Taip pat skaitykite

* Ludvinovas (reikšmės).
Pats baisiausias filmas 2

**Pats baisiausias filmas 2** () – 2001 JAV juodoji komedija, to paties pavadinimo 2000 metų filmo tęsinys. Režisierius – Keenen Ivory Wayans. Filmas parodijuoja įvairius filmus, tarp jų Egzorcistas, Namas ant vaiduoklių kalvos, Hanibalas.

## Veikėjai
: *Aktorius – filmo veikėjas*
* Anna Faris – Cindy Campbell
* Marlon Wayans – Shorty Meeks
* James DeBello – Tommy
* Shawn Wayans – Ray Wilkins
* David Cross – Dwight Hartman
* Regina Hall – Brenda Meeks
* Christopher Masterson – Buddy
* Tim Curry – Professor Oldman
* Kathleen Robertson – Theo
* Chris Elliott – Hanson
* Clifford Minkoff – policininkas
* James Woods – Father McFeely
* Andy Richter – Father Harris
* Tori Spelling – Alex Monday
* Natasha Lyonne – Megan Voorhees
* Veronica Cartwright – Mrs. Voorhees
* Richard Moll – Hugh Kane (Hell House Ghost)
* Beetlejuice The Dwarf (aka Lester Green) – Shorty’s Brain
Vedęs ir turi vaikų

**„Vedęs ir turi vaikų“** () – Jungtinėse Amerikos Valstijose rodyta televizijos situacijų komedija apie Čikagoje gyvenančią kvaištelėjusią amerikiečių šeimą.

Tai vienas iš pirmųjų serialų, pasirodžiusių „Fox“ televizijoje. Serialo premjera įvyko 1987 m. balandžio 7 d., o paskutinė serija parodyta 1997 m. gegužės 5 d. Serialą kūrė Michael G. Moye ir Ron Leavitt. „Vedęs ir turi vaikų“ yra ilgiausiai rodytas vaidybinis situacijų komedijos žanro serialas „Fox“ televizijos istorijoje.

Lietuvoje „Vedęs ir turi vaikų“ anksčiau rodytas per TV3 (nuo 1997 m.), LNK, BTV ir TV1 kanalus. Dabar jis dažnai rodomas per TV6. 

## Veikėjai
***Elas Bandis** (*Ed O’Neill*) – Bandžių šeimos tėvas. Baigęs vidurinę mokyklą, joje buvęs amerikietiškojo futbolo žvaigžde, dirba kuklioje batų parduotuvėje. Jis nesirūpina savo šeima, su nostalgija kalba apie senus laikus ir negali susitaikyti su esama padėtimi.
* **Margaret „Pegi“ Bandi** (Katey Sagal) – šeimos žmona ir motina. Tai tingi moteris, ignoruojanti savo šeimos narius, labiau mėgstanti leisti pinigus drabužiams, TV siūlomoms prekėms, nei maistui.
* **Keli Bandi** (Christina Applegate) – pirmagimė duktė, stereotipinė kvaila blondinė. Tačiau baigė aukštąją mokyklą ir dirbo modeliu ir aktore.
* **Badrikas Franklinas „Badas“** (David Faustino) – vaikinas, norintis būti seksualiu, dėmesio centre, bet nepaisant jo pastangų ir neigiamo šeimos požiūrio, išliko kuklus.
* **Bakas** (vėlesnėse serijose Lakis) – šeimos beveislis šuo.
* **Kaimynai Marsė ir Styvas** (vėlesnėse serijose Džefersonas) – dažniausi Bandžių šeimos svečiai, bičiuliai, o kartu ir priešai.

## Sezonai

## Nuorodos
* Vedęs ir turi vaikų serijų sąrašas
* Serialo gerbėjų puslapis
Kunigiškiai

**Kunigiškiais** vadinamos šios Lietuvos gyvenvietės:

* Anykščių rajone:
** Kunigiškiai,
** Kunigiškiai I,
** Kunigiškiai II;
* Jonavos rajone:
** Dumsių seniūnijoje,
** Jonavos mieste,
** Upninkų seniūnijoje;
* Kelmės rajone;
* Palangoje (miesto dalis);
* Panevėžio rajone:
** Raguvos seniūnijoje,
** Ramygalos seniūnijoje;
* Prienų rajone;
* Radviliškio rajone;
* Raseinių rajone:
** Kunigiškiai I,
** Kunigiškiai II;
* Rokiškio rajone;
* Šilalės rajone;
* Širvintų rajone:
** Kunigiškiai I,
** Kunigiškiai II;
* Tauragės rajone;
* Ukmergės rajone;
* Vilkaviškio rajone:
** Bartninkų seniūnijoje:
*** Kunigiškiai I,
*** Kunigiškiai II,
** Pajevonio seniūnijoje,
** Šeimenos seniūnijoje.
Didžiasalis

**Didžiasalis** – kaimas Ignalinos rajono savivaldybėje, 5 km į rytus nuo Tverečiaus, prie kelio , netoli Lietuvos sienos su Baltarusija. Seniūnijos centras, turi seniūnaitijos statusą. Veikia „Ryto“ gimnazija, muzikos mokyklos filialas, vaikų lopšelis-darželis, kultūros centras, biblioteka, vaistinė, ambulatorija, koplyčia. Yra išlikę pirmojo pasaulinio karo gynybiniai įtvirtinimai (kultūros paminklas).

## Etimologija

Pavadinimas kildinamas iš žodžių *di̇̀delis, di̇̀dis* ʻžymus savo apimtimiʼ ir *salà* ʻsodžius, kaimasʼ (plg. kaimo istoriniai pavadinimai ,  „didelis kaimas“). Minimas nuo 1755 m. kaip  (taip pat reiškia „didelis kaimas“).

## Geografija

Gyvenvietė įsikūrusi tarp Dysnos ir Birvėtos upių. Netoliese telkšo Agarinio ir Dumblio ežerai. Yra žvyro telkinys.

## Istorija

XIX a. Didžiasalis – kaimas Švenčionių apskrityje, Tverečiaus valsčiuje ir seniūnijoje.

Kaizerinės Vokietijos kariuomenei 1915 m. rudenį okupavus Tverečių ir aplinkinius kaimus, kaimo apylinkėse ėjo fronto linija, nusistovėjusi iki karo pabaigos. Lenkmečiu 1921–1926 m. veikė lietuviška „Ryto“ mokykla. 1929 m. įkurta lenkiška mokykla. Prieš Antrąjį pasaulinį karą kaime buvo kalvė. Nuo 1941 m. priklausė Švenčionių apskrities Tverečiaus valsčiui, buvo apylinkės centras. Nuo 1950 m. – Didžiasalio apylinkės centras, vėliau priklausė Dysnos apylinkei.

1950–1992 m. Liudo Giros kolūkio pagalbinė gyvenvietė. Aptikus kokybiško molio klodus 1972–1975 m. pastatyta plytų gamykla. 1975–1992 m. Didžiasalyje veikė statybinių medžiagų kombinatas, tuo metu kaimas sparčiai augo. Buvo nutiestas Adutiškio–Didžiasalio geležinkelis, įrengta Didžiasalio geležinkelio stotis. Uždarius kombinatą dauguma gyventojų neteko pagrindinės darbovietės ir pajamų šaltinio, tai sąlygojo dideles socialines ir ekonomines problemas. 2007 m. du daugiabučiai buvo visiškai negyvenami, taip pat buvo daug negyvenamų butų, jų kaina buvo nukritusi iki simbolinės (1 litas už butą). 2016 m. buvo skirta virš 800 tūkst. eurų viešosioms erdvėms atnaujinti – pertvarkyti šaligatviai, gatvės, įrengtos vaikų žaidimo aikštelės, renovuota mokykla ir darželis.

|}

## Gyventojai

Miestelio visuomenė sensta, didelė dalis gyvena iš pensijų ir pašalpų. Didžiasalyje nėra stambių darbdavių, nesikuria smulkusis verslas, todėl darbingo amžiaus gyventojai išvyksta gyventi kitur.

## Šaltiniai
Juodeikiai

**Juodeikiais** vadinamos šie kaimai Lietuvoje:

* Joniškio rajone;
* Kelmės rajone;
* Šalteniai Kelmės rajone (vadinti Juodeikiais iki karo);
* Mažeikių rajone;
* Plungės rajone:
** Nausodžio seniūnijoje;
** Paukštakių seniūnijoje;
* Skuodo rajone;
* Telšių rajone.
Klausučiai (reikšmės)

**Klausučiais** vadinami kaimai:

* Biržų rajone;
* Jurbarko rajone;
* Pakruojo rajone;
* Vilkaviškio rajone (seniūnijos centras).
Miškinė kiaunė

**Miškinė kiaunė** (*Martes martes*) – kiauninių šeimos plėšrusis žinduolis. Tai nedidelis, švelnaus, kartais rusvo atspalvio žvėrelis. Ant kaklo nuo žandų iki priekinių kojų yra šviesi, geltona dėmė.

## Paplitimas

Miškinės kiaunės paplitusios Europos miškų zonoje.

## Išvaizda
Miškinė kiaunė sveria 0,9-1,2 kg, kūnas laibas, pailgos formos. Kailis rudas. Beveik trečdalį kūno ilgio sudaro puošni uodega. Snukutis trumpas, ausys apvalios, nedidelės. Smakras, pakaklė geltonai oranžinės spalvos, kuri ties priekinėmis kojomis baigiasi pleišto formos dėme. Patinai panašūs į pateles.

## Buveinė
Gyvena įvairaus dydžio, amžiaus ir rūšinės sudėties miškuose. Mėgsta brandžius medynus su aikštėmis, atželiančiomis kirtavietėmis. Skurdžiuose pušynuose retesnė.

Veikli ištisus metus. Medžioja prieblandoje ir naktį. Dieną pasirodo tik poruodamasi. Apsigyvena medžių drevėse, voverių lizduose, pelėdoms skirtuose inkiluose, o poilsiauja arba grobį ėda plėšriųjų paukščių lizduose, žabų krūvose, po medžių šaknimis, kelmais, malkomis, rąstais.

## Veisimasis
Poruojasi liepos mėnesį. Nėštumas trunka 264-282 paras. Apvaisintos kiaušialąstės latentinės stadijos išbūna iki kovo mėnesio. Per metus užaugina vieną vadą, kurią sudaro 3-5 (iki 8) jaunikliai. Iš pradžių jaunikliai būna akli ir negausiai plaukuoti. 4-5 mėnesių pradeda savarankišką gyvenimą. Subręsta antrais arba trečiais gyvenimo metais.

## Mityba
Minta pelėmis, pelėnais, paukščiais, varliagyviais, vabzdžiais, jų lervomis, vikšrais, voverėmis, kurmiais, uogomis (mėlynių, bruknių, ievų, vyšnių, šermukšnių, kadagio). Žiemą, kai būna daug sniego, kiaunės sugauna nemažai naminių pelėdų, kitų paukščių bei voverių.

## Amžius
Gyvena iki 8-10 metų, voljeruose - iki 18 metų.

## Priešai
Natūralių priešų beveik neturi.

## Veiklos žymės
*Pėdos sniege ir minkštame grunte;
*Sudraskytų paukščių plunksnos;
*Išmatos ant takelių, kelmų, nuvirtusių medžių stiebų. Vasarą ir rudenį išmatose yra ievų, vyšnių, kadagių ir kitų vaisių bei uogų sėklų ar kauliukų.

## Reikšmė
Esant didelei kiaunių gausai, dažnai nukenčia pelėdiniai ir kai kurie kiti paukščiai, priemiesčių želdiniuose kartais užpuola voveres.

## Gausa
Paplitusi visoje Lietuvoje, kai kur gausi. Nesaugoma.

## Medžioklė
Lietuvoje – medžiojamasis gyvūnas. Medžiojamas nuo liepos 1 d. iki balandžio 1 d. su šunimis, sėlinant, selektyviniais spąstais.

## Nuorodos
*Miškinė kiaunė fotografijose

## Šaltiniai
Šeimos bičas

**Šeimos bičas** () – amerikiečių animacinė situacijų komedija, kurios autorius Seth MacFarlane.

Serialo veiksmas sukasi apie Grifinų šeimą, gyvenančią išgalvotame Kvohogo mieste Rod Ailando valstijoje. Serialas pasižymi „žvilgsnių į praeitį“ („flashback“) technika – pagrindinių veikėjų nuotykiai praeityje dažnai neturi sąsajos su dabartiniais įvykiais.

Eteryje FOX kanalu serialas rodomas nuo 1999 m. sausio 31 d. 2008 m. rugsėjo mėnesį pradėtas rodyti Lietuvoje, per TV6. Būtent ši televizija į lietuvių kalbą išvertė serialo pavadinimą.

2013 m. „TV Guide“ serialui „Šeimos bičas“ skyrė devintą vietą visų laikų geriausių televizijos animacinių serialų sąraše.

## Pagrindiniai veikėjai

Pagrindinis serialo veikėjas yra Piteris Grifinas (Peter Griffin) – apkūnus viduriniosios klasės nevykėlis. Piteris yra airių kilmės amerikietis bei pats teigia esąs afroamerikiečių vergų palikuonis. Jo žmona Luis (Lois, mergautinė pavardė Piuteršmit (Pewterschmidt)) – namų šeimininkė, mokanti vaikus groti pianinu.

Grifinų šeima turi tris vaikus. Vyriausia iš jų – Meg – nuolat kenčia pašaipas mokykloje ir namie dėl savo išvaizdos. Krisas (Chris) – tipiškas paauglys, daugeliu atžvilgių panašus į savo tėvą jaunystėje. Vienas populiariausių ir spalvingiausių serialo personažų – piktasis kūdikis Stiujis (Stewie), kūdikis, siekiantis užvaldyti pasaulį bei nužudyti savo motiną.

Šeimos augintinis – antropomorfizuotas kalbantis šuo Brajanas (Brian). Brajanas kalba, turi savo automobilį, vaikšto ant dviejų kojų, yra priklausomas nuo alkoholio bei nikotino ir turi kitų žmonėms būdingų savybių, tačiau šeimoje jis vis tiek laikomas gyvūnu. Kartais Brajanas elgiasi kaip stereotipinis šuo – gaudo metamą kamuoliuką, valgo šiukšles, bijo dulkių siurblio ir t. t., tačiau kartu su Stiuju yra intelektualiausi veikėjai „Šeimos biče“.

Kiti nuolat pasirodantys serialo veikėjai – visoms visuomenės klasėms atstovaujantys Grifinų kaimynai. Gretimame name gyvena stuburo traumą patyręs neįgalus policijos pareigūnas Džo Svonsonas (Joe Swanson), jo amžinai nėščia žmona Boni ir paauglys sūnus Kevinas. Kitas kaimynas – dėl sekso išprotėjęs viengungis, lėktuvo pilotas Glenas Kvagmairas (Glenn Quagmire). Kiek toliau gyvena ramus švelnių manierų juodaodis Klyvlendas Braunas (Cleveland Brown), jo žmona (nuo ketvirtojo sezono – buvusi žmona) Loreta ir hiperaktyvus sūnus Klyvlendas Jaunesnysis. Visi šie veikėjai gyvena toje pačioje Spūner'io gatvėje.

## Išnašos

## Nuorodos

* Oficiali svetainė
* „Šeimos bičas“ wiki